Mio får også en kritthvit hest som heter Miramis. Mio og Jum-Jum tilbringer hver eneste dag på ridetur. Men det finnes mørke skygger også i «Landet i det Fjerne»; den onde ridderen Kato, som er herre over «Landet Utenfor», røver små barn og forvandler dem til fugler. Mio blir veldig redd for Kato, men etter hvert får han høre at han er den eneste som er i stand til å nedkjempe den onde ridderen.